**Nagyér Község Önkormányzati Képviselőtestületének**

**9/2014. (XII.18.) számú**

**önkormányzati rendelete**

**a 2015. évi költségvetési gazdálkodás átmeneti szabályairól**

Nagyér Község Önkormányzati Képviselőtestülete Magyarország Alaptörvénye 32. cikk (2) bekezdésében kapott felhatalmazás alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköréről szóló 1991. évi XX. tv. 138. §. (1) bekezdése l.) pontja, valamint az államháztartásról szóló 2011. évi CXCV. törvény 25. § (3) bekezdése által biztosított feladatkörében eljárva a 2015. évi átmeneti költségvetési gazdálkodásról a következő rendeletet alkotja.

**1.§** Az államháztartásról szóló 2011. évi CXCV. törvény 25. § (3) bekezdésében foglaltakra tekintettel a képviselőtestület felhatalmazza a polgármestert, hogy 2015. január 1. napjától – a 2015. évi végleges költségvetési rendelet megalkotásáig – az önkormányzatot megillető bevételeket folytatólagosan beszedje, kiadásait a 2014. évi költségvetés keretei közt teljesítse.

**2.§** (1) Az önkormányzat irányítása alá tartozó költségvetési szervek – ideértve a közös önkormányzati hivatalt is – folyamatos működéséhez szükséges pénzeszköz alapját időarányosan a testület által módosított 2014. évi költségvetési rendeletben megállapított 2014. évi támogatási főösszeg képezi. A szerződés alapján vállalt, és 2014. évben teljesített, de 2015. évre áthúzódó kifizetéseket teljesíteni kell.

(2) A bérjellegű kifizetések a közalkalmazottak jogállásáról szóló 1992. évi XXXIII. törvény rendelkezései szerinti bér- és annak járulékaival a tényleges kifizetés erejéig léphetők túl, amit be kell számítani a végleges költségvetés összegébe.

(3) A polgármester, jelen rendelet hatályban létének ideje alatt – a képviselőtestület utólagos jóváhagyásával – a költségvetés 2014. évi kifizetési főösszegétől rendkívüli, a költségvetési szerv működőképességét veszélyeztető esetben eltérhet.

**3.§** (1) A rendelet 2015. január 1. napján lép hatályba, rendelkezéseit a 2015. évi költségvetési rendelet hatálybalépéséig kell alkalmazni.

(2) A 2015. évi költségvetés átmeneti gazdálkodásáról szóló jelen rendelet alapján végrehajtott gazdasági események költségvetési kihatását a 2015. évi végleges költségvetésbe be kell építeni.

Lőrincz Tibor Dr. Sarkadi Péter

polgármester jegyző

Kihirdetve: 2014. december 18-án.

Dr. Sarkadi Péter

jegyző